Апублікаваныя зьвесткі пра некалькі калектыўных лістоў, якія атрымаў Сахараў зь месцаў прымусовага лекаваньня ад алькагалізму. У 1989 годзе нехта С.А. Кардакоў і іншыя (усяго пад лістом 10 подпісаў) пішуць акадэміку пра зьдзекі, гвалт і катаваньні з боку адміністрацыі ЛПП у Магнітагорску і просяць ягонай дапамогі. 120 подпісаў зьняволеных ЛПП, што месьціўся пад горадам Апатыты, стаіць пад іншым лістом, атрыманым у тым самым годзе. Аўтар гэтага ліста, С.Я. Пісарын, падзяліўся з акадэмікам Сахаравым як з чалавекам, які «можа дапамагчы», сваімі развагамі наконт таго, што сыстэма ЛПП – пазаправавая і грунтуецца на гвалце. Па сутнасьць, мяркуе аўтар, яе асноўная мэта – танная працоўная сіла.